钦定古今图书集成/明伦汇编/氏族典/第279卷 > 王绍贵
## 钦定古今图书集成/明伦汇编/氏族典/第279卷 > 王绍贵

按《霑化县志》：绍贵体雄健。流贼过郡邑，掳民间丁壮
以从，见绍贵，喜执之曰：“能从我乎？”绍贵不行，以刃加
其额，绍贵绐之曰：“母在东村，归白母，即汝从也。”贼许
之，随其后入门，语妻赵曰：“贼逼我从，生不义，孰若死？”
妻曰：“丈夫死即死耳，可从贼乎？”遂偕出，骂贼曰：“尔逆
狗，王法不赦，恨不斩尔万段，岂能从尔！”贼怒，欲兵之，
妻以身抱绍贵，一刃双毙焉。